|  |  |
| --- | --- |
|  | **Elektroninio dokumento nuorašas** |
|  | |
| **KAUNO MIESTO SAVIVALDYBĖS TARYBA** | |
| **SPRENDIMAS** | |
| **DĖL KAUNO MIESTO SAVIVALDYBĖS 2018 METŲ BIUDŽETO PATVIRTINIMO** | |
| 2018 m. vasario 27 d. Nr. T-47 | |
| Kaunas | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu ir 51 straipsniu ir Lietuvos Respublikos biudžeto sandaros įstatymo 26 straipsniu, Kauno miesto savivaldybės taryba n u s p r e n d ž i a:

1. Patvirtinti Kauno miesto savivaldybės 2018 metų biudžetą – 273637,2 tūkst. eurų pajamų ir 315591,5 tūkst. eurų asignavimų pagal 1, 2, 3, 4, 5, 6, 7 ir 8 priedus.

2. Patvirtinti Kauno miesto savivaldybės 2018 metų biudžeto asignavimus iš skolintų lėšų – 13669,7 tūkst. eurų, iš jų: 11480,7 tūkst. eurų – nepanaudotos skolintos lėšos pagal pasirašytas su bankais paskolų sutartis ir 2189 tūkst. eurų – pagal 2018 metais planuojamą su banku pasirašyti paskolų sutartį.

3. Pavesti Kauno miesto savivaldybės administracijos direktoriui paskirstyti asignavimus iš skolintų lėšų pagal vykdomas priemones.

4. Naudoti Savivaldybės biudžeto 2017 metais nepanaudotas biudžeto lėšas 5 ir 7 prieduose nustatytoms reikmėms.

5. Įgalioti Savivaldybės administracijos direktorių patikslinti patvirtintą 2018 metų biudžetą atsižvelgiant į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas.

6. Nustatyti, kad nepanaudotos Savivaldybės biudžeto lėšos piniginei socialinei paramai skaičiuoti ir mokėti naudojamos Lietuvos Respublikos piniginės socialinės paramos nepasiturintiems gyventojams įstatymo 4 straipsnio 5 dalyje nurodytoms socialinės apsaugos sritims finansuoti.

7. Įpareigoti Savivaldybės administracijos direktorių:

7.1. taupiai ir pagal nustatytą paskirtį naudoti skirtus Savivaldybės biudžeto asignavimus;

7.2. sutaupytus asignavimus pirmiausia skirti skoloms sumokėti, jei jų nėra, – investicijų projektams, kuriems Savivaldybės biudžete numatyta skirti lėšų, papildomai finansuoti;

7.3. užtikrinti, kad esantis įsiskolinimas (mokėtinos sumos, išskyrus sumas paskoloms grąžinti) 2019 m. sausio 1 d. būtų ne didesnis už 2018 m. sausio 1 d. įsiskolinimą (mokėtinas sumas, išskyrus sumas paskoloms grąžinti).

|  |  |  |
| --- | --- | --- |
| Savivaldybės meras |  | Visvaldas Matijošaitis |